钦定古今图书集成/明伦汇编/氏族典/第474卷 > 《廖用贤尚友录》 > 戴颜老
## 钦定古今图书集成/明伦汇编/氏族典/第474卷 > 《廖用贤尚友录》 > 戴颜老

按《尚友录》：“颜老字荣之，饶州人。初名松生，而秀骨奇
姿。比及周岁，父渔材修试儿故事，罗书籍玩具，果殽
于席，颜老独拿《礼记》一帙披卷，若读诵然。稍长，口授
以书，日记千百言。七岁能暗诵五经，十岁善属文，思
如涌泉。王帅干懋卿试以数题，捉笔辄就，懋卿称赏
不置口。嘉熙元年，参政危某嘉其俊异，举神童科第”
一，后省中敕赐“免解进士。”年十三卒。